
****



**แผนการจัดกิจกรรมพัฒนา นรต.**

**กองบังคับการปกครอง โรงเรียนนายร้อยตำรวจ**

**ประจำปีงบประมาณ พ.ศ. ๒๕๖๒**

**ฝ่ายอำนวยการ (งานแผนและงบประมาณ)**

**กองบังคับการปกครอง โรงเรียนนายร้อยตำรวจ**

****

คำสั่ง กองบังคับการปกครอง โรงเรียนนายร้อยตำรวจ

ที่ ๑๐ /๒๕๖๒

เรื่อง ให้ใช้แผนการจัดกิจกรรมพัฒนานักเรียนนายร้อยตำรวจ

กองบังคับการปกครอง โรงเรียนนายร้อยตำรวจ ประจำปีงบประมาณ พ.ศ.๒๕๖๒

ด้วยพระราชบัญญัติการศึกษาแห่งชาติ พ.ศ.๒๕๔๒ แก้ไขเพิ่มเติม (ฉบับที่ ๒) พ.ศ.๒๕๔๕ ได้กำหนดจุดมุ่งหมายและหลักการของการจัดการศึกษาที่มุ่งเน้นคุณภาพและมาตรฐาน โดยกำหนดรายละเอียดไว้ในหมวด ๖ มาตรฐานและการประกันคุณภาพการศึกษา ซึ่งประกอบด้วย “ระบบการประกันคุณภาพภายใน” และ “ระบบการประกันคุณภาพภายนอก” เพื่อใช้เป็นกลไกในการผดุงรักษาคุณภาพและมาตรฐานของสถาบันอุดมศึกษา ทั้งนี้ การประกันคุณภาพการศึกษาภายใน เป็นการสร้างระบบและกลไกในการพัฒนา ติดตามตรวจสอบ และประเมินการดำเนินงานของสถานศึกษาให้เป็นไปตามนโยบาย เป้าหมาย และระดับคุณภาพตามมาตรฐานที่กำหนด โดยสถานศึกษาและหรือหน่วยงานต้นสังกัด เพื่อนำไปสู่การพัฒนาคุณภาพและมาตรฐานการศึกษา ตลอดจนเพื่อรองรับการประเมินคุณภาพภายนอก

การประกันคุณภาพภายในระดับอุดมศึกษา ปีการศึกษา ๒๕๖๑ กำหนดให้จัดทำแผนการจัดกิจกรรมเพื่อพัฒนาให้นักเรียนนายร้อยตำรวจ มีโอกาสได้รับการพัฒนาทั้งด้านสติปัญญา สังคม อารมณ์ ร่างกาย และคุณธรรม จริยธรรม โดยสอดคล้องกับคุณลักษณะบัณฑิตที่พึงประสงค์ โดยแผนการจัดกิจกรรมของกองบังคับการปกครอง ต้องดำเนินกิจกรรมส่งเสริมคุณลักษณะบัณฑิตที่พึงประสงค์ที่สถาบันกำหนด กิจกรรมบำเพ็ญประโยชน์หรือรักษาสิ่งแวดล้อม กิจกรรมเสริมสร้างคุณธรรมและจริยธรรม และกิจกรรมส่งเสริมศิลปะและวัฒนธรรม

กองบังคับการปกครอง โรงเรียนนายร้อยตำรวจ ได้ใช้หลักสูตรรัฐประศาสนศาสตรบัณฑิต สาขาวิชาการตำรวจ (Bachelor Public Administration Program in Police Science) พ.ศ.๒๕61 , คู่มือนักเรียนนายร้อยตำรวจ และคู่มือฝ่ายกิจกรรมนักเรียน เป็นกรอบแนวทางในการจัดทำแผนการจัดกิจกรรมพัฒนานักเรียนนายร้อยตำรวจ ประจำปีงบประมาณ พ.ศ.2562 โดยวางแผนการจัดกิจกรรมให้มีสัดส่วนที่เหมาะสมและไม่กระทบต่อการเรียนการสอนของนักเรียนนายร้อยตำรวจ รวมถึงให้นักเรียนนายร้อยตำรวจมีส่วนร่วมตามระเบียบโรงเรียนนายร้อยตำรวจว่าด้วยสโมสรนักเรียนนายร้อยตำรวจ พ.ศ.2552 เพื่อให้หน่วยในสังกัดกองบังคับการปกครอง โรงเรียนนายร้อยตำรวจ ใช้เป็นแนวทางในการปฏิบัติราชการ และสอดคล้องกับการตรวจประเมินการประกันคุณภาพการศึกษาภายใน ตามเกณฑ์ของสำนักงานคณะกรรมการอุดมศึกษา (สกอ.) สำนักงานรับรองมาตรฐานและประเมินคุณภาพการศึกษา (องค์กรมหาชน) และเกณฑ์ของโรงเรียนนายร้อยตำรวจ  **จึงให้ทุกหน่วยในสังกัด กองบังคับการปกครอง โรงเรียนนายร้อยตำรวจ ใช้แผนดังกล่าว**


**/เป็นกรอบ...**

-2-

**เป็นกรอบแนวทางในการปฏิบัติราชการ และการติดตามประเมินผลการปฏิบัติราชการ ประจำปีงบประมาณ พ.ศ.๒๕๖2 ให้เหมาะสม สอดคล้องกับภารกิจ บทบาท และอำนาจหน้าที่ของหน่วยงานต่อไป**

**ทั้งนี้ ตั้งแต่บัดนี้เป็นต้นไป**

**สั่ง ณ วันที่ ๑๘ มกราคม พ.ศ.๒๕๖๒**

**พลตำรวจตรี** 

( **ณรงค์ ทรัพย์เย็น** )

**ผู้บังคับการปกครอง โรงเรียนนายร้อยตำรวจ**

**สารบัญ**

**เรื่อง หน้า**

1. หลักการและเหตุผล 1
2. ข้อมูลทั่วไปกองบังคับการปกครอง โรงเรียนนายร้อยตำรวจ 3
3. แผนการจัดกิจกรรมพัฒนานักเรียนนายร้อยตำรวจ 4
4. วัตถุประสงค์ในการจัดทำแผนการจัดกิจกรรมพัฒนานักเรียนนายร้อยตำรวจ 6
5. การบรรยายพิเศษ 8
6. กายบริหารและการกีฬา 9
7. การทดสอบสมรรถภาพร่างกาย 10
8. การฝึกหัดทักษะการพิมพ์ 11
9. การฝึกตรวจท้องที่ 12
10. การฝึกหัดเป็นผู้ช่วยนายตำรวจฝ่ายปกครอง 13
11. การฝึกอบรมแบบธรรมเนียมตำรวจ 14
12. การฝึกอบรมพัฒนาจิตใจและปรับพื้นฐาน 17
13. การฝึกหัดพัฒนาสังคม 18
14. การฝึกอบรมพัฒนาบุคลิกภาพและมารยาทสังคม 20
15. องค์กรของนักเรียนนายร้อยตำรวจ 21
16. การเสริมสร้างจิตสำนึกเพื่อพัฒนาตนเองและสังคม 22

17.การส่งเสริมการอ่านหนังสือนอกเวลา 24

18.การติดตามประเมินผลความสำเร็จตามวัตถุประสงค์ของการจัดกิจกรรม 25

**หลักการและเหตุผล แผนการจัดกิจกรรมพัฒนานักเรียนนายร้อยตำรวจ**

**ของ กองบังคับการปกครอง โรงเรียนนายร้อยตำรวจ**

พระราชบัญญัติการศึกษาแห่งชาติ พ.ศ.2542 แก้ไขเพิ่มเติม (ฉบับที่ 2) พ.ศ.2545 ได้กำหนดจุดมุ่งหมายและหลักการของการจัดการศึกษาที่มุ่งเน้นคุณภาพและมาตรฐาน โดยกำหนดรายละเอียดไว้ในหมวด 6 มาตรฐานและการประกันคุณภาพการศึกษา ซึ่งประกอบด้วย “ระบบการประกันคุณภาพภายใน” และ “ระบบการประกันคุณภาพภายนอก” เพื่อใช้เป็นกลไกในการผดุงรักษาคุณภาพและมาตรฐานของสถาบันอุดมศึกษา ทั้งนี้ การประกันคุณภาพการศึกษาภายใน เป็นการสร้างระบบและกลไกในการพัฒนา ติดตาม ตรวจสอบ และประเมินการดำเนินงานของสถานศึกษาให้เป็นไปตามนโยบาย เป้าหมาย และยกระดับคุณภาพตามมาตรฐานที่กำหนด โดยสถานศึกษาหรือหน่วยงานต้นสังกัด เพื่อนำไปสู่การพัฒนาคุณภาพและมาตรฐานการศึกษา ตลอดจนเพื่อรองรับการประเมินคุณภาพภายนอก

พระราชบัญญัติโรงเรียนนายร้อยตำรวจ พ.ศ.2551 มาตรา 5 ให้โรงเรียนนายร้อยตำรวจเป็นสถาบันอุดมศึกษาเฉพาะทางของรัฐที่จัดการศึกษาระดับปริญญาตามกฎหมายว่าด้วยการศึกษาแห่งชาติ และเป็นส่วนราชการในสังกัดสำนักงานตำรวจแห่งชาติ และมาตรา 7 กำหนดว่าโรงเรียนนายร้อยตำรวจเป็นสถาบันอุดมศึกษาเฉพาะทางด้านวิชาชีพตำรวจ มีวัตถุประสงค์เพื่อผลิตบุคลากรในวิชาชีพตำรวจตามความต้องการของสำนักงานตำรวจแห่งชาติ ให้การศึกษาส่งเสริมวิชาการ และวิชาชีพชั้นสูงทำการสอนการวิจัยการฝึกอบรมและให้บริการทางวิชาการแก่สังคมโดยเน้นทักษะความเชี่ยวชาญด้านการบังคับใช้กฎหมายและวิชาชีพตำรวจเป็นสำคัญ ซึ่งโรงเรียนนายร้อยตำรวจดำเนินการให้การศึกษาตามหลักสูตรหลัก คือ หลักสูตร รัฐประศาสนศาสตรบัณฑิต สาขาวิชาการตำรวจ (Bachelor Public Administration Program in Police Science) หลักสูตรปรับปรุง พ.ศ.2561

หลักสูตรรัฐประศาสนศาสตรบัณฑิต สาขาวิชาการตำรวจ (Bachelor Public Administration Program in Police Science) พ.ศ.2561 มีโครงสร้างหลักสูตรแบ่งเป็น 5 หมวด คือ หมวดวิชาศึกษาทั่วไป 30 หน่วยกิต, หมวดวิชาเฉพาะ 129 หน่วยกิต, หมวดวิชาเลือกเสรีไม่น้อยกว่า 60 หน่วยกิต, การฝึกหลักสูตรพิเศษโดยไม่นับหน่วยกิต และกิจกรรมการเสริมหลักสูตร หลักสูตรรัฐประศาสนศาสตรบัณฑิต เป็นหลักสูตรทางด้านวิชาชีพตำรวจ ที่เน้นทักษะความเชี่ยวชาญด้านการตำรวจและการบังคับใช้กฎหมาย โรงเรียนนายร้อยตำรวจมีหน้าที่หลักในการจัดการศึกษาและดำเนินการฝึกนักเรียนนายร้อยตำรวจให้เป็นผู้มีความรู้ความสามารถในวิชาการตำรวจ และการบริหารงานตำรวจ มีความรู้ความเข้าใจในด้านกฎหมายสำหรับการปฏิบัติงานตำรวจ และมีความรอบรู้ในแขนงวิชาการขั้นอุดมศึกษาอื่นๆ ที่เกี่ยวข้อง เพื่อพัฒนาชีวิต และเอื้อต่อการนำไปประกอบวิชาชีพตำรวจ รวมทั้งหล่อหลอมให้มีคุณลักษณะทางกาย และคุณธรรมประจำใจ เป็นผู้ที่มีสุขภาพพลานามัยสมบูรณ์ทางด้านร่างกาย จิตใจ และอารมณ์ มีบุคลิกภาพที่สอดคล้องกับสังคมและวัฒนธรรมอันดีงามของไทย มีความกล้าหาญ อดทน เชื่อมั่นในตนเอง มีวิจารณญาณในการตัดสินใจที่ถูกต้อง ยึดถือหลักศีลธรรมและจรรยาบรรณในวิชาชีพตำรวจเป็นแนวทางในการประพฤติตนและปฏิบัติงาน สืบทอด

แบบธรรมเนียมตำรวจ ด้วยความสำนึกในเกียรติวินัยและความรับผิดชอบต่อหน้าที่ มีความซื่อสัตย์สุจริต พร้อมที่จะเสียสละเพื่อประโยชน์ของส่วนรวมและยึดมั่นในการรักษากฎหมายและความสงบเรียบร้อยของสังคม ด้วยความเสมอภาคและเป็นธรรม ซึ่งนักเรียนนายร้อยตำรวจที่สำเร็จการศึกษา จะได้รับปริญญารัฐประศาสนศาสตรบัณฑิต (การตำรวจ) รวมทั้งดำเนินการฝึกอบรมในหลักสูตรต่าง ๆ ตามที่ได้รับมอบหมายจากสำนักงานตำรวจแห่งชาติ เพื่อบรรจุเป็นข้าราชการตำรวจชั้นสัญญาบัตรในสังกัดสำนักงานตำรวจแห่งชาติ

กองบังคับการปกครอง โรงเรียนนายร้อยตำรวจ ได้ใช้หลักสูตรรัฐประศาสนศาสตรบัณฑิต สาขาวิชาการตำรวจ (Bachelor Public Administration Program in Police Science) พ.ศ.2561 , คู่มือนักเรียนนายร้อยตำรวจ และคู่มือฝ่ายกิจกรรมนักเรียน เป็นกรอบแนวทางในการจัดทำแผนการจัดกิจกรรมพัฒนานักเรียนนายร้อยตำรวจ ประจำปีงบประมาณ พ.ศ.2562 โดยวางแผนการจัดกิจกรรมให้มีสัดส่วนที่เหมาะสมและไม่กระทบต่อการเรียนการสอนของนักเรียนนายร้อยตำรวจ รวมถึงให้นักเรียนนายร้อยตำรวจมีส่วนร่วมตามระเบียบโรงเรียนนายร้อยตำรวจว่าด้วยสโมสรนักเรียนนายร้อยตำรวจ พ.ศ.2552 เพื่อให้หน่วยในสังกัดกองบังคับการปกครอง โรงเรียนนายร้อยตำรวจ ใช้เป็นแนวทางในการปฏิบัติราชการ และสอดคล้องกับการตรวจประเมินการประกันคุณภาพการศึกษาภายใน ตามเกณฑ์ของสำนักงานคณะกรรมการอุดมศึกษา (สกอ.) สำนักงานรับรองมาตรฐานและประเมินคุณภาพการศึกษา (องค์กรมหาชน) และเกณฑ์ของโรงเรียนนายร้อยตำรวจ

**ข้อมูลทั่วไป**

**กองบังคับการปกครองโรงเรียนนายร้อยตำรวจ**

กองบังคับการปกครอง โรงเรียนนายร้อยตำรวจ เป็นส่วนราชการที่จัดตั้งขึ้นตามประกาศโรงเรียนนายร้อยตำรวจ เรื่อง การแบ่งส่วนราชการเป็นคณะสถาบันศูนย์หรือส่วนราชการที่เรียกชื่ออย่างอื่นในโรงเรียนนายร้อยตำรวจ พ.ศ.2552 มีหน้าที่ตามพันธกิจ 3 ด้าน คือ

1. ปกครองบังคับบัญชาและให้คำปรึกษาแนะนำ แก่นักเรียนนายร้อยตำรวจ นักเรียนอบรม และนักเรียนเตรียมทหารในส่วนของสำนักงานตำรวจแห่งชาติ

2. ดำเนินการกิจกรรมนักเรียน พัฒนาบุคลิกภาพและนันทนาการ จิตวิทยา และภาวะผู้นำ แก่นักเรียนนายร้อยตำรวจ นักเรียนอบรม ละนักเรียนเตรียมทหารในส่วนของสำนักงานตำรวจแห่งชาติ

3. ส่งเสริมและสนับสนุนการฝึกอบรมตามหลักสูตรปกติ หลักสูตรพิเศษโครงการกิจกรรม อันเป็นพันธกิจของสถาบัน

**โครงสร้างการบริหารงาน กองบังคับการปกครอง โรงเรียนนายร้อยตำรวจ ประกอบด้วย**

๑. **ฝ่ายปกครอง ๑** มีหน้าที่ และรับผิดชอบเกี่ยวกับการปกครองบังคับบัญชา และให้คำปรึกษาแนะนำแก่นักเรียนนายร้อยตำรวจชั้นปีที่ ๑, ๒, ๓, ๔ รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

๒. **ฝ่ายปกครอง ๒** มีหน้าที่และรับผิดชอบเกี่ยวกับการปกครองบังคับบัญชา และให้คำปรึกษาแนะนำแก่นักเรียนอบรมตามหลักสูตรการฝึกอบรมเพื่อบรรจุและแต่งตั้งเป็นข้าราชการตำรวจชั้นสัญญาบัตรทุกหลักสูตร และหลักสูตรพิเศษตามที่สำนักงานตำรวจแห่งชาติมอบหมาย รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

๓. **ฝ่ายปกครอง ๓**  มีหน้าที่และรับผิดชอบเกี่ยวกับการปกครองบังคับบัญชา และให้คำปรึกษาแนะนำแก่นักเรียนเตรียมทหาร ตามแนวทางการปกครองของโรงเรียนเตรียมทหาร รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

๔. **ฝ่ายกิจกรรมนักเรียน** มีหน้าที่และรับผิดชอบเกี่ยวกับงานกิจกรรมนักเรียน งานพัฒนาบุคลิกภาพ งานจิตวิทยาและภาวะผู้นำ งานนันทนาการ รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

๕. **ฝ่ายอำนวยการ** มีหน้าที่และรับผิดชอบเกี่ยวกับงานธุรการ งานทะเบียนพล งานการเงิน งานพัสดุ งานแผนและงบประมาณ งานประกันคุณภาพการศึกษา งานเทคโนโลยีสารสนเทศ รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

**แผนการจัดกิจกรรมพัฒนานักเรียนนายร้อยตำรวจ**

**กองบังคับการปกครองโรงเรียนนายร้อยตำรวจ**

หลักสูตรรัฐประศาสนศาสตรบัณฑิต วิชาการตำรวจ ใช้ระยะเวลาในการสำเร็จการศึกษา 4 ปี จำนวนหน่วยกิต รวมตลอดหลักสูตร ไม่น้อยกว่า 165 หน่วยกิต โครงสร้างหลักสูตร แบ่งเป็น

1. หมวดวิชาศึกษาทั่วไป 30 หน่วยกิต
2. หมวดวิชาเฉพาะ 129 หน่วยกิต
3. หมวดวิชาเลือกเสรีไม่น้อยกว่า 6 หน่วยกิต
4. การฝึกหลักสูตรพิเศษโดยไม่นับหน่วยกิต
5. กิจกรรมการเสริมหลักสูตร

โครงสร้างหลักสูตร แบ่งเป็น

1. **หมวดวิชาศึกษาทั่วไป 30 หน่วยกิต**

1) กลุ่มวิชาสังคมศาสตร์ 10 หน่วยกิต

2) กลุ่มวิชาภาษา 11 หน่วยกิต

3) กลุ่มวิชามนุษยศาสตร์ 4 หน่วยกิต

4) กลุ่มวิชาวิทยาศาสตร์กับคณิตศาสตร์ 5 หน่วยกิต

1. **หมวดวิชาเฉพาะ 129 หน่วยกิต**

1) กลุ่มวิชาการบริหาร 10 หน่วยกิต

2) กลุ่มวิชากฎหมาย 59 หน่วยกิต

3) กลุ่มวิชาการสืบสวนสอบสวน 36 หน่วยกิต

4) กลุ่มวิชาการป้องกันปราบปราม 14 หน่วยกิต

5) กลุ่มวิชาการจราจร 3 หน่วยกิต

6) กลุ่มวิชาการฝึก

- กลุ่มวิชาการฝึกยุทธวิธีตำรวจ 4 หน่วยกิต

- กลุ่มวิชาการฝึกแบบตำรวจ การยิงปืน

และการฝึกพลศึกษา ไม่นับหน่วยกิต

วิชาเลือกไม่น้อยกว่า 3 หน่วยกิต

เลือกจากกลุ่มวิชาต่าง ๆ 3 หน่วยกิต

1. **หมวดวิชาเลือกเสรี ไม่น้อยกว่า 6 หน่วยกิต**

**ง. การฝึกหลักสูตรพิเศษโดยไม่นับหน่วยกิต** ประกอบด้วย หมวดหลักสูตรบังคับ 6 หลักสูตร และหมวดหลักสูตรเลือก 1 หลักสูตร รวม 7 หลักสูตร ดังนี้.-

หมวดหลักสูตรบังคับ

1. หลักสูตรการต่อต้านปราบปรามการก่อความไม่สงบ
2. หลักสูตรนักเรียนนายร้อยตำรวจฝึกรับใช้ประชาชนในชนบท
3. หลักสูตรการฝึกหัดปฏิบัติงานตำรวจ
4. หลักสูตรการฝึกหัดงานสอบสวน
5. หลักสูตรการเสริมสร้างประสบการณ์วิชาชีพ
6. หลักสูตรนักเรียนนายร้อยตำรวจสัมผัสปัญหาชุมชนหรือหลักสูตรอื่นๆ ที่โรงเรียนนายร้อยตำรวจกำหนด

หมวดหลักสูตรเลือก

1. หลักสูตรการโดดร่ม หรือ
2. หลักสูตรพิเศษอื่น ๆ ที่โรงเรียนนายร้อยตำรวจ กำหนด

**จ. ภาคกิจกรรมเสริมหลักสูตร**

แผนการจัดกิจกรรมพัฒนานักเรียนนายร้อยตำรวจ ได้กำหนดกรอบแนวทางตามหลักสูตรรัฐประศาสนศาสตรบัณฑิต วิชาการตำรวจ หมวด จ. ซึ่งมีรายละเอียดดังนี้.-

**จ. การฝึกหลักสูตรพิเศษโดยไม่นับหน่วยกิต** **ภาคกิจกรรมเสริมหลักสูตร**

1. การบรรยายพิเศษ
2. กายบริหารและกีฬา
3. การทดสอบสมรรถภาพร่างกาย
4. การฝึกทักษะการพิมพ์
5. การฝึกหัดขับรถยนต์และรถจักรยานยนต์
6. การฝึกตรวจท้องที่
7. การฝึกหัดเป็นผู้ช่วยนายตำรวจฝ่ายปกครอง
8. การฝึกอบรมแบบธรรมเนียมตำรวจ
9. การฝึกอบรมพัฒนาจิตใจและปรับพื้นฐาน

(10) การฝึกหัดพัฒนาสังคม

(11) การฝึกอบรมพัฒนาบุคลิกภาพและมารยาทสังคม

(12) องค์กรของนักเรียนนายร้อยตำรวจ

(13) การเสริมสร้างจิตสำนึกเพื่อพัฒนาตนเองและสังคม

(14) การส่งเสริมการอ่านหนังสือนอกเวลา

**ปฏิทินแผนการจัดกิจกรรมพัฒนานักเรียนนายร้อยตำรวจ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ลำดับ** | **ภารกิจการปฏิบัติ** | **ปี 2561** | | | **ปี 2562** | | | | | | | | |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| 1. | การบรรยายพิเศษ |  |  |  |  |  |  |  |  |  |  |  |  |
| 2. | กายบริหารและการกีฬา |  |  |  |  |  |  |  |  |  |  |  |  |
| 3. | การทดสอบสมรรถภาพร่างกาย |  |  |  |  |  |  |  |  |  |  |  |  |
| 4. | การฝึกทักษะการพิมพ์ |  |  |  |  |  |  |  |  |  |  |  |  |
| 5. | การฝึกหัดขับรถยนต์และรถจักรยานยนต์ (โอน ศฝต.) |  |  |  |  |  |  |  |  |  |  |  |  |
| 6. | การฝึกตรวจท้องที่ |  |  |  |  |  |  |  |  |  |  |  |  |
| 7. | การฝึกหัดเป็นผู้ช่วยนายตำรวจฝ่ายปกครอง |  |  |  |  |  |  |  |  |  |  |  |  |
| 8. | การฝึกอบรมแบบธรรมเนียมตำรวจ |  |  |  |  |  |  |  |  |  |  |  |  |
| 9. | การฝึกอบรมพัฒนาจิตใจและปรับพื้นฐาน |  |  |  |  |  |  |  |  |  |  |  |  |
| 10. | การฝึกหัดพัฒนาสังคม |  |  |  |  |  |  |  |  |  |  |  |  |
| 11. | การฝึกอบรมพัฒนาบุคลิกภาพและมารยาทสังคม |  |  |  |  |  |  |  |  |  |  |  |  |
| 12. | องค์กรของนักเรียนนายร้อยตำรวจ |  |  |  |  |  |  |  |  |  |  |  |  |
| 13. | การเสริมสร้างจิตสำนึกเพื่อพัฒนาตนเองและสังคม |  |  |  |  |  |  |  |  |  |  |  |  |
| 14. | การส่งเสริมการอ่านหนังสือนอกเวลา |  |  |  |  |  |  |  |  |  |  |  |  |

**วัตถุประสงค์ในการจัดทำแผนการจัดกิจกรรมพัฒนานักเรียนนายร้อยตำรวจ**

1. เพื่อให้มีกรอบและแนวทางที่ชัดเจนในการดำเนินการด้านการพัฒนานักเรียนนายร้อยตำรวจ

2. เพื่อให้ตอบสนองตามนโยบายของโรงเรียนนายร้อยตำรวจ โดยคำนึงถึงการจัดกิจกรรมให้มีสัดส่วนที่เหมาะสมและไม่กระทบต่อการเรียนการสอนของนักเรียนนายร้อยตำรวจ ตามกรอบมาตรฐานคุณวุฒิระดับอุดมศึกษาแห่งชาติ

3. เพื่อส่งเสริมและสนับสนุนให้จัดกิจกรรมพัฒนานักเรียนนายร้อยตำรวจให้ครบอย่างน้อย 4 ประเภท ตามที่กำหนดไว้ในคู่มือการประกันคุณภาพการศึกษาภายในโรงเรียนนายร้อยตำรวจ ได้แก่กิจกรรมต่าง ๆ ดังนี้.-

|  |  |  |
| --- | --- | --- |
| **ลำดับ** | **ประเภทกิจกรรม** | **กิจกรรมที่กำหนดในแผน** |
| 1. | กิจกรรมส่งเสริมคุณลักษณะบัณฑิตที่พึงประสงค์ที่กำหนดโดยสถาบัน | 1. การบรรยายพิเศษ  2. การฝีกทักษะการพิมพ์  3. การฝึกตรวจท้องที่  4. การฝึกหัดเป็นผู้ช่วยนายตำรวจฝ่ายปกครอง  5. การฝึกอบรมแบบธรรมเนียมตำรวจ  6. การฝึกอบรมพัฒนาบุคลิกภาพและ  มารยาทสังคม  7. องค์กรของนักเรียนนายร้อยตำรวจ  8. การส่งเสริมการอ่านหนังสือนอกเวลา |
| 2. | กิจกรรมกีฬาหรือการส่งเสริมสุขภาพ | 9. กายบริหารและการกีฬา  10. การทดสอบสมรรถภาพร่างกาย |
| 3. | กิจกรรมบำเพ็ญประโยชน์และรักษาสิ่งแวดล้อม | 11. การฝึกหัดพัฒนาสังคม  11.1) กิจกรรมจิตอาสา  11.2) กิจกรรมบำเพ็ญประโยชน์  11.3) กิจกรรมบริจาคโลหิต |
| 4. | กิจกรรมเสริมสร้างคุณธรรมและจริยธรรม | 12. การฝึกอบรมพัฒนาจิตใจและปรับพื้นฐาน |
| 5. | กิจกรรมส่งเสริมศิลปะและวัฒนธรรม | 13. การเสริมสร้างจิตสำนึกเพื่อพัฒนาตนเอง  และสังคม  13.1) โครงการอุปสมบทหมู่ นรต.  และข้าราชการตำรวจ  13.2) โครงการทัศนศึกษารอยวัฒนธรรม  13.3) กิจกรรมพิธีสาบานตนต่อพระพุทธมหามณีรัตนปฏิมากร ณ วัดพระศรีรัตนศาสดาราม |

4. เพื่อส่งเสริมให้ นรต.มีความพร้อมทางด้านร่างกาย โดยมีผลการทดสอบอยู่ในเกณฑ์ที่กำหนด

5. เพื่อส่งเสริมให้ นรต.มีจิตสาธารณะ รู้จักการเสียสละ และบำเพ็ญประโยชน์ต่อส่วนรวม

แผนการจัดกิจกรรมพัฒนานักเรียนนายร้อยตำรวจ แบ่งการจัดกิจกรรมตามชั้นปี ได้ดังนี้.-

|  |  |  |
| --- | --- | --- |
| **ลำดับ** | **ชั้นปี** | **กิจกรรมที่กำหนดในแผน** |
| 1. | นรต.ชั้นปีที่ 1 (ขันตีอุตสาหะ) | 1.1 การฝึกทักษะการพิมพ์  1.2 การฝึกอบรมพัฒนาจิตใจและปรับพื้นฐาน  1.3 การเสริมสร้างจิตสำนึกเพื่อพัฒนาตนเองและสังคม  - โครงการทัศนศึกษารอยวัฒนธรรม |
| 2. | นรต.ชั้นปีที่ 2 (วิจัยกรณี) | 2.1 การฝึกทักษะการพิมพ์ (ทบทวน)  2.2 การเสริมสร้างจิตสำนึกเพื่อพัฒนาตนเองและสังคม  - โครงการทัศนศึกษารอยวัฒนธรรม |
| 3. | นรต.ชั้นปีที่ 3 (รักษ์วินัย) | 3.1 การฝึกทักษะการพิมพ์ (ทบทวน)  3.2 การฝึกหัดเป็นผู้ช่วยนายตำรวจฝ่ายปกครอง  3.3 การฝึกอบรมพัฒนาบุคลิกภาพและมารยาทสังคม |
| 4. | นรต.ชั้นปีที่ 4 (เกียรติศักดิ์) | 4.1 การเสริมสร้างจิตสำนึกเพื่อพัฒนาตนเองและสังคม  - กิจกรรมพีธีสาบานตนต่อพระพุทธมหามณีรัตนปฏิมากร ณ วัดพระศรีรัตนศาสดาราม |
| 5. | นรต.ชั้นปีที่ 1-4 | 5.1 การบรรยายพิเศษ  5.2 กายบริหารและการกีฬา  5.3 การทดสอบสมรรถภาพร่างกาย  5.4 การฝึกตรวจท้องที่  5.5 การฝึกอบรมแบบธรรมเนียมตำรวจ  5.6 การฝึกหัดพัฒนาสังคม  - กิจกรรมจิตอาสา  - กิจกรรมบำเพ็ญประโยชน์  - กิจกรรมบริจาคโลหิต  5.7 องค์กรของนักเรียนนายร้อยตำรวจ  5.8 การเสริมสร้างจิตสำนึกเพื่อพัฒนาตนเองและสังคม  - โครงการอุปสมบทหมู่ข้าราชการตำรวจและ นรต.  5.9 การส่งเสริมการอ่านหนังสือนอกเวลา |

1. การบรรยายพิเศษ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 1. | 1. เพื่อเสริมสร้างประสบการณ์วิชาชีพแก่ นรต.  2. เพื่อเพิ่มพูนความรู้ที่เป็นประโยชน์สำหรับ นรต. | 1. รับนโยบายจากผู้บังคับบัญชาหรือได้รับการประสานจากหน่วยงานภายนอก  2. ประสานงานกับหน่วยงานทั้งภายในและภายนอกหน่วย  3. ดำเนินการขออนุมัติจัดบรรยายพิเศษและทำหนังสือเชิญวิทยากรบรรยายให้ นรต.รับฟังอย่างน้อยเดือนละ 1 ครั้ง หรือตามความเหมาะสม เช่น การบรรยายพิเศษแก่ นรต.ชั้นปีที่ 4 รุ่นที่ 72 เรื่อง “บันได 7 ขั้น (ปี) สู่ตำแหน่งสารวัตร, “ภัยไซเบอร์ยุคใหม่ที่เกี่ยวข้องกับงานตำรวจ”, “คุณธรรมจริยธรรมกับการพัฒนาองค์กร”, “การสืบสวนสอบสวนคดีเกี่ยวกับความมั่นคงและทรัพยากรธรรมชาติ”  4. ประสานหน่วยงานที่เกี่ยวข้องและตรวจสอบความพร้อมของสถานที่จัดบรรยาย  5. จัดบรรยายพิเศษตามกำหนด  6. ดำเนินการด้านเอกสารเพื่อหักล้างเงินยืมต่าง ๆ และส่งใบเสร็จรับเงินค่าจัดซื้อจัดจ้างของที่ระลึกและค่าตอบแทนวิทยากร  7. ประเมินผลและรายงานผลการปฏิบัติต่อผู้บังคับบัญชา | เชิงปริมาณ  1. นรต.เข้าร่วมกิจกรรมทุกนาย  2. ระดับคะแนนความพึงพอใจต่อการจัดกิจกรรมอยู่ในระดับดีขึ้นไปไม่น้อยว่าร้อยละ 70  เชิงคุณภาพ  - นรต.ได้รับแนวทางและความรู้ที่เป็นประโยชน์สามารถนำไปปรับใช้ในการรับราชการในอนาคต | กจ.บก.ปค. | ตลอดภาคการศึกษา |

2. กายบริหารและการกีฬา

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 2. | 1. เพื่อส่งเสริมให้นักเรียนนายร้อยตำรวจมีความรู้ความเข้าใจในการออกกำลังกายที่ถูกต้องตามหลักวิทยาศาสตร์การกีฬา  2. เพื่อเสริมสร้างทักษะความแข็งแรงของกล้ามเนื้อ การทำงานของหัวใจ และเพิ่มความอดทนของร่างกาย | ด้านกายบริหาร  - ทำการฝึกนักเรียนนายร้อยตำรวจชั้นปีที่ 1-4 เป็นประจำทุกวัน รวม 8 ภาคการศึกษา สัปดาห์ละ 2 ชั่วโมง  - กายบริหารหรือเต้นแอโรบิค  - กายบริหารคีตมวยไทย  ด้านการกีฬา  1. เสนอขออนุมัติโครงการ  2. แต่งตั้งคณะกรรมการดำเนินการโครงการ  3. ดำเนินการตามโครงการ โดยการแข่งขันกีฬา 7 ประเภท ได้แก่ ฟุตบอลชาย, บาสเกตบอลชาย, แชร์บอลหญิง, ว่ายน้ำ, ยูโด, เพาะกายชาย และชกมวย (มวยไทยและมวยสากล)  4. ติดตามประเมินผล | เชิงปริมาณ  1. นรต.สามารถเป็นผู้นำคีตมวยไทยได้ 10 ท่าขึ้นไป  2. นรต.มีสุขภาพร่างกายที่แข็งแรงและสมบูรณ์สามารถปฏิบัติได้อย่างถูกต้องร้อยละ 90 | ปค.1 บก.ปค. | ตลอดภาคการศึกษา |

3. การทดสอบสมรรถภาพทางร่างกาย

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 3. | 1. เพื่อเสริมสร้างสมรรถภาพทางร่างกายให้แข็งแรง มีพลานามัยสมบูรณ์ มีความพร้อมสำหรับเข้ารับการฝึกหลักสูตรต่าง ๆ ของ รร.นรต.  2. เพื่อให้ นรต.มีรูปร่างสวยงาม น้ำหนักไม่เกินมาตรฐาน ส่งผลดีต่อสุขภาพและเมื่อแต่งเครื่องแบบแล้วมีความสง่างาม | 1. กำหนดการทดสอบสมรรถภาพร่างกาย  2. แจ้ง นรต.เข้ารับการทดสอบตามวัน เวลา ที่กำหนด  3. ดำเนินการทดสอบ ซึ่งตามอำนาจหน้าที่ของส่วนราชการโรงเรียนนายร้อยตำรวจ กำหนดให้ บก.ปค.และ ศฝต.มีหน้าที่และความรับผิดชอบเกี่ยวข้องกัน และใช้เกณฑ์ในการทดสอบเป็นแบบมาตรฐานวิทยาศาสตร์การกีฬา แบ่งเป็น  การทดสอบรายบุคคล  -สถานีที่ 1 ดันพื้น  -สถานีที่ 2 ลุก-นั่ง  -สถานีที่ 3 ดึงข้อราวเดี่ยว  -สถานีที่ 4 วิ่งระยะ 1,000 เมตร  การทดสอบประเภทกลุ่มหรือชุด  เพื่อสร้างความสามัคคี และมุ่งหวังให้รู้จักตักเตือนดูแลกันต่อหมู่คณะ  การทดสอบประจำเดือน นรต  - ว่ายน้ำ  - วิ่ง    4. รายงานผลการทดสอบ | เชิงปริมาณ  1. นรต.เข้าร่วมการทดสอบ คิดเป็นร้อยละ 100 และผ่านเกณฑ์ที่กำหนด  2. นรต.ที่มีน้ำหนักเกินมาตรฐานจำนวนน้อยลงปีละ 5%  เชิงคุณภาพ  - การสังเกตพฤติกรรมการออกกำลังกายของ นรต. | ปค.1 บก.ปค.  . | ตลอดภาคการศึกษา |

เกณฑ์คะแนนทดสอบสมรรถภาพทางร่างกาย

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ลำดับ** | **นักเรียนนายร้อยตำรวจ (ชาย)** | | | **นักเรียนนายร้อยตำรวจ (หญิง)** | | | | **หมายเหตุ** |
| **รายการ** | **จำนวน** | **เวลา** | **รายการ** | **จำนวน** | | **เวลา** |
| **เกณฑ์มาตรฐาน** | | **เกณฑ์มาตรฐาน** | | |
| 1. | ว่ายน้ำ | 400 เมตร | 22 นาที | ว่ายน้ำ | 250 เมตร | 13.30 นาที | | เก็บคะแนน |
| 2. | วิ่ง | 10,000 เมตร | 60 นาที | วิ่ง | 8,000 เมตร | 60 นาที | | เก็บคะแนน |

4. การฝึกทักษะการพิมพ์

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 4. | 1. เพื่อเสริมสร้างทักษะการพิมพ์สัมผัส | 1. ประชุมพิจารณาตารางสอน นรต.ชั้นปีที่ 1 ภาคการศึกษาที่ 2  2. ประสานกับอาจารย์ผู้สอน  3. ประชุมวางแผนและมอบหมายอาจารย์ผู้รับผิดชอบแต่ละห้องเรียน  4. ขออนุมัติจัดสอนวิชาพิมพ์ดีดสัมผัสแก่ นรต.ชั้นปีที่ 1  5. ประสานหน่วยงานที่เกี่ยวข้อง เพื่อเตรียมความพร้อมในการจัดสอน จัดทำแบบรายงานผลการเรียนและแบบประเมินผล  6. ขออนุมัติปฏิบัติงานนอกเวลาราชการ  7. ขออนุมัติยืมเงินค่าสอนประจำเดือน  8. ดำเนินการจัดสอนและส่งหลักฐานหักล้างเงินยืม  9. ขอเบิกค่าปฏิบัติงานนอกเวลาราชการ  10. ประเมินผลวิเคราะห์ด้วยโปรแกรม SPSS/FW  11. รายงานผลการจัดสอนวิชาพิมพ์ดีดต่อผู้บังคับบัญชา | เชิงปริมาณ  1. นรต.ชั้นปีที่ 1 สามารถพิมพ์ดีดได้ 20 คำ/นาที,  2. นรต.ผ่านการทดสอบทุกนาย  เชิงคุณภาพ  - นรต.ชั้นปีที่ 1 มีทักษะในการพิมพ์สัมผัสได้อย่างถูกต้องและชำนาญ สามารถนำใช้ในการปฏิบัติงานเมื่อสำเร็จการศึกษา | กจ.บก.ปค. | ต.ค.-ม.ค. |

5. การฝึกตรวจท้องที่

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 5. | 1. เพื่อส่งเสริมและพัฒนาองค์ความรู้ ทักษะ ให้แก่นักเรียนนายร้อยตำรวจในการปฏิบัติหน้าที่สายตรวจ  2. เพื่อผลิตนายตำรวจให้มีคุณลักษณะตามที่ รร.นรต.พึงประสงค์ ได้แก่ ฝึกภาวะผู้นำ, ฝึกให้ นรต.รู้จักใช้ไหวพริบในการสังเกต, ฝึกความรับผิดชอบในงานในหน้าที่ที่ได้รับมอบหมายและฝึกความอดทน | 1. จัดทำโครงการกำหนดเขตตรวจและยามสายตรวจให้แก่ นรต.ชั้นปีที่ 1-4 ทั้งสายตรวจเดินเท้า, สายตรวจรถจักรยาน, สายตรวจรถยนต์, นายยาม, และยามประจำจุด  2. ประชุมชี้แจง นรต.กำหนดแนวทางปฏิบัติ  3. จัดนายตำรวจตรวจประเมิน  4. รายงานผลการปฏิบัติทุกวันที่ 2 ของเดือน | เชิงปริมาณ  1. นรต.ชั้นปีที่ 1-4 เข้ารับการฝึกหัดผ่านทุกนาย ได้ครบทุกหน้าที่  2. นรต.ชั้นปีที่ 1-4 ทดสอบความรู้การปฏิบัติผ่าน 80% ของงานในหน้าที่ดังนี้.-  1) สายตรวจรถยนต์,  2) ร้อยเวรป้องกันปราบปราม  3) นายยาม/ผู้ช่วยนายยาม 4) สายตรวจจักรยาน  5) สายตรวจเดินเท้า  6) สายตรวจประจำจุด | ปค.1 บก.ปค. | ตลอดปีการศึกษา |

6. การฝึกหัดเป็นผู้ช่วยนายตำรวจฝ่ายปกครอง

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 6. | 1. เพื่อให้ทราบค่าลักษณะความเป็นผู้นำของ นรต.ในการพิจารณาแต่งตั้งเป็นนักเรียนผู้บังคับบัญชา และคัดเลือกผู้ที่มีลักษณะผู้นำดีเด่น  2. เพื่อให้นักเรียนนายร้อยตำรวจเป็นผู้ที่มีลักษณะผู้นำดีเด่น เป็นสุภาพบุรุษ สุภาพสตรี และมีความประพฤติที่ดีงาม เพื่อเป็นนายตำรวจสัญญาบัตรที่ดีในอนาคต | 1. คณะกรรมการคัดเลือกนักเรียนผู้บังคับบัญชา ได้ร่วมพิจารณาคัดเลือก นรต.ชั้นปีที่ 3 ที่ได้ผ่านการประเมินค่าลักษณะผู้นำ ตามระเบียบ รร.นรต.ว่าด้วยการประเมินค่าลักษณะผู้นำฯ พ.ศ.2552  2. กองร้อยที่ 3 ดำเนินการประเมินค่าคุณลักษณะผู้นำของ นรต. ก่อนถึงกำหนด 1 เดือน  3. รายงานผลการประเมินค่าลักษณะผู้นำ และเสนอแผนการคัดเลือกฯ เพื่อพิจารณา  4. ดำเนินการคัดเลือกฯ ช่วงเดือน ธ.ค.-ม.ค. มอบหมายให้ กจ.บก.ปค.จัดอบรมนักเรียนผู้บังคับบัญชา  5. มอบหมายให้นักเรียนผู้บังคับบัญชาทดลองปฏิบัติหน้าที่ตามกองร้อยต่าง ๆ | เชิงปริมาณ  - นรต.เข้ารับการคัดเลือกเป็นนักเรียนผู้บังคับบัญชา เต็มจำนวน (45 นาย) เกณฑ์การให้คะแนน แบ่งเป็น  1. นายตำรวจ 50 คะแนน  2. นักเรียนผู้บังคับบัญชา 25 คะแนน  3. นักเรียน  นายร้อยตำรวจ  25 คะแนน  เชิงคุณภาพ  1. นักเรียนผู้บังคับบัญชาทำหน้าที่ช่วยเหลือในการปกครองบังคับบัญชา ควบคุมดูแลความประพฤติ และระเบียบของ นรต.และ นอร.ได้  2.นักเรียนผู้บังคับบัญชาสามารถปฏิบัติงานตามที่ผู้บังคับบัญชามอบหมายได้ เข้าใจหลักคิด และหลักการปกครองบังคับบัญชาที่ถูกต้อง | ปค.1 บก.ปค. | พ.ย.-ธ.ค. |

7. การฝึกอบรมแบบธรรมเนียมตำรวจ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 7. | วัตถุประสงค์  1. เพื่อให้นักเรียนนายร้อยตำรวจมีความรู้ความเข้าใจและเกิดทักษะรู้ในการปฏิบัติเกี่ยวกับการฝึกอบรมธรรมเนียมตำรวจ  2. เพื่อให้นักเรียนนายร้อยตำรวจมีความรู้ความเข้าใจจากการฝึกแบบธรรมเนียมตำรวจ จนสามารถนำไปปฏิบัติได้อย่างถูกต้อง และสามารถนำความรู้ไปเผยแพร่ต่อได้ | 1. นายตำรวจปกครอง มีหน้าที่ฝึกอบรมแบบธรรมเนียมตำรวจ กวดขันความประพฤติ ระเบียบวินัย อบรมปลูกฝังคุณธรรมจริยธรรม อบรมปลูกฝังความคิดและค่านิยมอันดีงาม ให้แก่ นรต.ในช่วงเวลาที่เห็นสมควร ตลอดปีการศึกษาโดยเฉลี่ยสัปดาห์ละ 2 ชั่วโมง ในหัวข้อต่อไปนี้.-  **-ชั้นปีที่ 1** ภารกิจประจำวัน, การจัดระเบียบกองร้อย, สิทธิและหน้าที่ของ นรต., การปฏิบัติตัวของนักเรียนใหม่, ระบบอาวุโส, สายบังคับบัญชา, ระเบียบการแต่งเครื่องแบบ, ระเบียบการลงทัณฑ์, ระเบียบการลา, การเข้ายามรักษาการณ์, กิจกรรมของสภานักเรียน, สโมสรนักเรียนและชมรมต่าง ๆ, การปฏิบัติต่อ นรต.ชั้นสูง, การปฏิบัติต่อเพื่อนร่วมรุ่น, การปฏิบัติตนต่อผู้บังคับบัญชา, การปฏิบัติตนต่อเพื่อนร่วมงาน, ความก้าวหน้าในอาชีพ, การรู้จักกาลเทศะ, การปฏิบัติต่อสุภาพสตรีหรือเพื่อนต่างเพศ, มารยาททางสังคม, สุภาพบุรุษสามพราน, การทำงานเป็นทีม, โทษของอบายมุข, โทษของการสูบบุหรี่, การคบเพื่อน, การรักษาสุขภาพอนามัย, ความรับผิดชอบ, ความซื่อสัตย์สุจริต, ความยุติธรรม, ความเสียสละ, ความกตัญญูกตเวที, ความประหยัด, ความอดทน, ความขยันหมั่นเพียร, ความสามัคคี, ความมีวินัย, มี หิริโอตัปปะ, พรหมวิหาร 4 ศีลห้า, หลักศาสนาทั่ว ๆ ไป ที่เป็นประโยชน์ในการดำเนินชีวิต อุดมคติของตำรวจ การปฏิบัติตนเป็นตำรวจที่ดี, ความคิดอุดมการณ์ | เชิงปริมาณ  1. นรต.เข้ารับการฝึกอบรมแบบธรรมเนียมตำรวจ ไม่น้อยกว่าร้อยละ 80 ของชั่วโมงการศึกษาทั้งหมดของวิชา  2. นรต.มีความรู้ความเข้าใจในเนื้อหาวิชาที่สอน โดยวัดผลจากการสอบผ่านเกินร้อยละ 80 | ปค.1 บก.ปค. | ตลอดภาคการศึกษา |

7. การฝึกอบรมแบบธรรมเนียมตำรวจ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
|  |  | ความรักชาติ,การเคารพเทิดทูนสถาบันพระมหากษัตริย์, การดำเนินชีวิตเศรษฐกิจพอเพียง และหัวข้ออื่น ๆ ที่เห็นสมควร เช่น  การแสดงความเคารพ, การรับสัญญาณมือและการเป่านกหวีด, การเคารพธงชาติและการชักธงชาติ, ธงชัยและธงที่ใช้ในกิจกรรมตำรวจ และวิทยาศาสตร์การกีฬา  **-ชั้นปีที่ 2** การปฏิบัติต่อรุ่นน้อง, การปฏิบัติต่อผู้ใต้บังคับบัญชา, การคบเพื่อนต่างเพศ, ลักษณะคุณภาพชีวิต, มนุษยสัมพันธ์, มวลชนสัมพันธ์, วิเคราะห์สถานการณ์เกี่ยวกับกิจการตำรวจในปัจจุบัน, สุภาพบุรุษสามพราน และหัวข้ออื่น ๆ ที่เห็นสมควร เช่น การป้องกันการคุกคามทางเพศในที่ทำงาน, การใช้โซเซียลมีเดีย และโทรศัพท์ มือถือ, กองเกียรติยศ, บันทึกประจำวัน, โครงการปรัชญาเศรษฐกิจพอเพียง, การประชุมในที่ตำรวจ, การพูดในที่ประชุม, จักร 4, การฝึกความฉลาดทางอารมณ์ (EQ), การฝึกความฉลาดในการต่อสู้ปัญหา (AQ) และอบรมทบทวนหัวข้อของ นรต.ชั้นปีที่ 1 ตามที่เห็นสมควร |  |  |  |

7. การฝึกอบรมแบบธรรมเนียมตำรวจ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
|  |  | -**ชั้นปีที่ 3** การพัฒนาหน่วยงาน, การพัฒนาชุมชน, ลักษณะภรรยาตำรวจที่ดี, การเลือกคู่ครอง, การเตรียมตัวเป็นครูฝึก, การพูดในที่ชุมชน, การพูดต่อหน้าประชาชน, สุภาพบุรุษสามพราน และหัวข้ออื่น ๆ ตามที่เห็นสมควร เช่น การเงินส่วนบุคคล, การขจัดความเครียด, มารยาทในการรับประทานอาหารและการเข้าสังคม, จิตวิทยาการให้บริการ, เทคนิคการตั้งใจรับฟัง, การเป็นประธานในที่ประชุม, อิทธิบาท 4 และอบรมทบทวนหัวข้อของ นรต.ชั้นปีที่ 1 และ 2 ตามที่เห็นสมควร  **-ชั้นปีที่ 4** การปฏิบัติตัวของนายตำรวจใหม่, การแก้ปัญหาในการปฏิบัติงาน, การดำเนินชีวิตในครอบครัว, การเตรียมตัวฝึกงานสอบสวน, การบริการประชาชน, การบริหารเวลา, ศิลปะในการประสานงานกับหน่วยงานอื่น, วิเคราะห์บุคคลตัวอย่างปัจจุบัน, สุภาพบุรุษสามพราน และหัวข้ออื่น ๆ ตามที่เห็นสมควร เช่นค่านิยมหลักตามปรัชญาเศรษฐกิจพอเพียง, วิทยาศาสตร์การกีฬา, จิตวิทยาการให้บริการ, การเป็นประธานในที่ประชุม, การเป็นพิธีกรทางศาสนาและงานรื่นเริง, มารยาทสังคมและการรับประทานอาหาร, พรหมวิหาร 4, บรรยายสรุปในหน้าที่ตำรวจ, บรรยายพิเศษ และอบรมทบทวนหัวข้อของ นรต.ชั้นปีที่ 1,2 และ 3 ตามที่เห็นสมควร |  |  |  |

8. การฝึกอบรมพัฒนาจิตใจและปรับพื้นฐาน

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 8. | วัตถุประสงค์  1. เพื่อปรับพื้นฐานของร่างกาย ความอดทน อดกลั้น ให้สามารถเข้ารับการเรียนการฝึกต่อไปได้  2. เพื่อให้นักเรียนใหม่ได้ปรับตัวก่อนเข้ารับการศึกษา และลดปัญหาการลาออกภายหลัง | 1. กำหนดการปรับพื้นฐานและพัฒนาจิตใจ นรต.ใหม่  - แผนการรับนักเรียนใหม่  - แผนการปรับพื้นฐานนักเรียนใหม่  - แผนการอบรมพัฒนาจิตใจให้กับนักเรียนใหม่  - กิจกรรมรดน้ำขอพรผู้ปกครองและผู้บังคับบัญชา  2. ขออนุมัติผู้บังคับบัญชา  3. เตรียมความพร้อมอาคาร/ สถานที่/ วัสดุ/เครื่องใช้/ เครื่องแต่งกายนักเรียนใหม่  4. ดำเนินการปรับพื้นฐานและพัฒนาจิตใจ  5. รายงานผลการปฏิบัติ | ด้านปริมาณ  1. นรต.ชั้นปีที่ ๑ (นรต.ใหม่) เข้าร่วมกิจกรรมร้อยละ 100  2. นรต.ใหม่มีสมรรถภาพร่างกาย จิตใจ ที่แข็งแรง สมบูรณ์มีความอดทน อดกลั้น พร้อมที่จะเข้ารับการศึกษา อัตราการลาออกลดลง 10%  ลาออกหลังจากเป็นนักเรียนใหม่แล้ว (ไม่รวมถึงการลาออกเพื่อไปศึกษาที่ใหม่เพื่อรับทุน รอคณะที่ดีกว่า) | ปค.1 บก.ปค. | เม.ย. |

9. การฝึกหัดพัฒนาสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 9. | วัตถุประสงค์  1. เพื่อฝึกให้ นรต.เป็นตำรวจผู้ใช้ประชาชนและมีจิตอาสา  พัฒนาสังคม (Corporate social responsibility) ให้เห็นความสำคัญของการมีส่วนร่วมและรับผิดชอบต่อปัญหาของชุมชนและสังคม  2. เพื่อฝึกให้ นรต.เป็นผู้มี  มนุษยสัมพันธ์ที่ดีรู้จักเอาใจเขามาใส่ใจเรา การเข้าหามวลชนท้องถิ่น และชาวบ้านในที่ต่าง ๆ อีกทั้งสร้างภาพลักษณ์องค์กรที่ดี การสร้างความร่วมมือกับผู้นำท้องถิ่นต่าง ๆ | 10.1 กิจกรรมจิตอาสา  1. ขออนุมัติจัดกิจกรรมด้านการพัฒนาสังคมต่อผู้บังคับบัญชา  2. ประสานหน่วยงานเพื่อขอรับการสนับสนุน เช่น ขอรับการสนับสนุนรถโรงเรียนพร้อมน้ำมันเชื้อเพลิงและพลขับเพื่อทำกิจกรรม และการขอเบิกเบี้ยเลี้ยงค่าอาหารสำหรับ นรต.ที่เข้าร่วมกิจกรรม  3. ดำเนินการตามโครงการ โดยเป็นการรวมตัวของ นรต.ที่มีจิตใจเสียสละเพื่อสังคม ชนบท ผู้ขาดแคลนยากไร้ ในที่ต่าง ๆ ทั่วประเทศ โดยการนำความรู้ สิ่งของ และความช่วยเหลือต่าง ๆ รวมไปถึงความบันเทิงสนุกสนานไปมอบให้ โดยมีทั้งกิจกรรมภายในและภายนอก รร.นรต.  4. รายงานผลการปฏิบัติให้ผู้บังคับบัญชาทราบ  10.2 กิจกรรมบำเพ็ญประโยชน์  ๑. กำหนดการจัดกิจกรรม  ๒. กำหนดสถานที่ซึ่งเป็นศาสนสถานที่อยู่ในเขตพื้นที่ใกล้เคียง รร.นรต.  ๓. ประสานงานกับพื้นที่ที่จะให้  นอร.ออกไปศึกษาดูงานและบำเพ็ญสาธารณะประโยชน์ | ด้านปริมาณ  1. นรต.อาสาพัฒนาสังคมเข้าร่วมกิจกรรมตามความสมัครใจครบทุกนาย (1 นาย/1ครั้ง/ภาคการศึกษา)  2.หนังสือหรือคำชมเชยจากชุมชนและสังคมที่ นรต.ไปเข้าร่วมกิจกรรม | ปค.1 บก.ปค. | ตลอดภาคการศึกษา |

9. การฝึกหัดพัฒนาสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 9. | ๑. เพื่อปลูกฝังให้ นรต.มีความเสียสละ มีจิตอาสา พัฒนาตนเองและสังคม  2. เพื่อพัฒนา นรต. ให้มีคุณลักษณะตามที่ ตร.พึงประสงค์ ด้านเสียสละเพื่อส่วนรวม | 10.3 กิจกรรมบริจาคโลหิต  ๑. หน่วยงานต่าง ๆ ขอรับการสนับสนุนการบริจาคโลหิต  2. ประชาสัมพันธ์ให้ นรต.ร่วมบริจาคโลหิตตามจำนวนที่ร้องขอ โดยสอบถามความสมัครใจ  3. นรต. ร่วมสนับสนุนการบริจาคโลหิต  4. รายงานผลการปฏิบัติ | ด้านปริมาณ  1. จำนวนครั้งในบัตรประจำตัวของผู้บริจาคโลหิตที่เข้าร่วมกิจกรรม  ด้านคุณภาพ  1. สังเกตจำนวน นรต.ที่สมัครใจบริจาคโลหิต | ปค.1 บก.ปค. | ตลอดภาคการศึกษา |

10. การฝึกอบรมพัฒนาบุคลิกภาพและมารยาทสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 10. | 1. เพื่อให้ นรต.มีบุคลิกภาพที่ดี มีความรู้และทักษะมารยาทในการเข้าสังคม | 1. ประสานห้วงเวลาจัดสอนวิชาพัฒนาบุคลิกภาพและการฝึกพูดในที่ชุมชนกับฝ่ายปกครอง 1 บก.ปค.  2. ประสานวันเวลา และสถานที่ตามตารางสอนของ รร.นรต.กับอาจารย์สอนวิชาฝึกพูดในที่ชุมชน, มารยาท, การเข้าสังคม, การร่วมงานสโมสร, งานเลี้ยงสังสรรค์  3. ประชุมวางแผนและกำหนดเนื้อเรื่องที่สอน พร้อมกำหนดอาจารย์ผู้สอนแต่ละตอนเรียน  4. ขออนุมัติสอนวิชาพัฒนาบุคลิกภาพและฝึกพูดในที่ชุมชน พร้อมอนุมัติงบประมาณค่าสอน  5. ประสานหน่วยที่เกี่ยวข้อง เพื่อเตรียมความพร้อมในการจัดสอน โดยจัดเตรียม 1) คู่มือ 2) แบบประเมินผล 3) แบบประเมินอาจารย์ 4) เล่มรายชื่อของ นรต.ตอนเรียนที่ 1-4  6. ขออนุมัติยืมเงินค่าสอนและรางวัลการประกวดสุนทรพจน์  7. ดำเนินการจัดสอนและจ่ายค่าสอน  8. ส่งหลักฐานหักล้างเงินยืม  9. เก็บแบบประเมินผลวิเคราะห์ด้วยโปรแกรม SPSS/FW  10. รายงานผลการสอนวิชาพัฒนาบุคลิกภาพและการฝึกพูดในที่ชุมชน | เชิงปริมาณ  - นรต.ที่เข้ารับการอบรมมีความรู้ความเข้าใจเกี่ยวกับบุคลิกภาพและมารยาทสังคมอยู่ในระดับดีขึ้นไปไม่ต่ำกว่าร้อยละ 60  เชิงคุณภาพ  - นรต.มีความรู้ความเข้าใจเกี่ยวกับมารยาทสังคม สามารถปฏิบัติได้อย่างถูกต้องและสง่างาม | กจ.บก.ปค. | พ.ค.-ก.ค. |

11. องค์กรของนักเรียนนายร้อยตำรวจ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 11. | ๑. เพื่อฝึกหัดให้ นรต.มีภาวะความเป็นผู้นำ การทำงานร่วมกันเป็นหมู่คณะ | ๑. จัดทำคำสั่ง รร.นรต.แต่งตั้งคณะกรรมการบริหารสโมสร นรต.โดยกำหนดหน้าที่นโยบายในกิจกรรมนักเรียน รวมทั้งพิจารณาแผนงาน โครงการ และงบประมาณประจำปีของชมรม  เสนอต่อคณะนายตำรวจที่ปรึกษาสโมสรนักเรียน  2. คณะกรรมการบริหารสโมสร นรต.กำหนดนโยบาย จัดทำแผนงาน และโครงการ รวมทั้งงบประมาณ เสนอต่อคณะนายตำรวจเพื่อดำเนินกิจกรรม    3. เสนอการใช้จ่ายงบประมาณ ต่อ รร.นรต. และอนุมัติการใช้จ่ายเฉพาะงบในส่วนที่ได้จากการดำเนินการของสโมสรนักเรียน  4. จัดประชุม และรายงานผลการประชุมก่อนการจัดกิจกรรม  5. ดำเนินการจัดกิจกรรม และรายงานผลการปฏิบัติให้ผู้บังคับบัญชาทราบ | ด้านปริมาณ  - คณะกรรมการบริหารสโมสร มีส่วนร่วมในการดำเนินกิจกรรมไม่น้อยกว่าร้อยละ 70    ด้านคุณภาพ  - คณะกรรมการบริหารสโมสร สามารถดำเนินการตามนโยบายและแผนการบริหารสโมสร นรต.และเป็นไปตามสายการปกครองบังคับบัญชา | กจ.บก.ปค. | ตลอดภาคการศึกษา |

12. การเสริมสร้างจิตสำนึกเพื่อพัฒนาตนเองและสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 12. | ๑. เพื่อให้ นรต.และข้าราชการตำรวจมีโอกาสศึกษาและปฏิบัติตามหลักคำสอนของพระพุทธศาสนา    2. เพื่อส่งเสริมและพัฒนาคุณธรรม จริยธรรมแก่ นรต.และข้าราชการตำรวจ ตลอดจนสืบสานประเพณีและวัฒนธรรมอันดีงามของพุทธศาสนิกชนชาวไทย    วัตถุประสงค์  1. เพื่อให้ นรต.มีความรู้เกี่ยวกับประวัติศาสตร์ และศิลปวัฒนธรรมไทย | 13.1 โครงการอุปสมบทหมู่ฯ  ๑. เสนอขออนุมัติโครงการ  2. แต่งตั้งคณะกรรมการประสานหน่วยที่เกี่ยวข้อง  3. สอบถาม นรต.และข้าราชการตำรวจผู้สมัครใจเข้าร่วมโครงการ  4. ประสานการขอใช้สถานที่ดำเนินการบรรพชา อุปสมบท ที่พักภิกษุ และสถานที่ปฏิบัติธรรม  5. ประสานการจัดหาพระพี่เลี้ยง พระวิทยากรเพื่อแนะนำ ดูแลให้ความรู้ในการศึกษาอบรมปฏิบัติธรรม  6. ประกาศเชิญชวนผู้มีจิตศรัทธา ร่วมเป็นเจ้าภาพในการอุปสมบท หรือร่วมบริจาคสมทบ  13.2 โครงการทัศนศึกษารอยวัฒนธรรม  ๑. ติดต่อประสานงานและหาข้อมูลเกี่ยวกับสถานที่จัดทัศนศึกษา  ๒. ทำหนังสือขออนุมัติจัดกิจกรรมต่อผู้บังคับบัญชาตามลำดับชั้นและจัดทำหนังสือขออนุญาตเข้าเยี่ยมชมศึกษาดูงาน  ๓. ประสานงานหน่วยงานที่เกี่ยวข้องทั้งภายในและภายนอก  4. ดำเนินการตามโครงการและ  ประเมินผล รายงานผลการปฏิบัติ | ด้านปริมาณ  -มี นรต.สมัครใจเข้าร่วมโครงการไม่น้อยกว่า 50 นาย  ด้านคุณภาพ  1.นรต.และข้าราชการตำรวจได้รับความรู้ตามหลักธรรมคำสอนทางพระพุทธศาสนายึดมั่นในคุณธรรมและจริยธรรมเพิ่มขึ้น  2.นรต.และข้าราชการตำรวจสามารถนำหลักธรรมไปประยุกต์ใช้ในการปฏิบัติงานและดำเนินชีวิต  ด้านปริมาณ  - นรต.เตรียมการณ์ชั้นปีที่ 1 และ 2 เข้าร่วมโครงการไม่น้อยกว่า 30 นาย  ด้านคุณภาพ  - นรต.มีความรู้เกี่ยวกับประวัติศาสตร์และศิลปวัฒนธรรมไทยอยู่ในระดับดีขึ้นไปไม่ต่ำกว่าร้อยละ 60 | กจ.บก.ปค.  กจ.บก.ปค. | เดือน มี.ค.  ภาคการศึกษาที่ 1 |

12. การเสริมสร้างจิตสำนึกเพื่อพัฒนาตนเองและสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 12. | ๑. เป็นการให้คำมั่นว่าจะรับราชการด้วยความซื่อสัตย์สุจริต ประพฤติปฏิบัติในสิ่งที่ดีงามและถูกต้อง ตลอดจนเพื่อความเป็นสิริมงคลแก่ นรต. | 13.3 กิจกรรมพิธีสาบานตนต่อพระพุทธมหามณีรัตนปฏิมากร ณ วัดพระศรีรัตนศาสดาราม  ๑. กำหนดห้วงเวลาในการนำ นรต.ชั้นปีที่ 4 เข้าถวายสัตย์ปฏิญาณตน ณ วัดพระศรีรัตนศาสดาราม  2. ติดต่อประสานงานกับสำนักพระราชวังและหน่วยงานที่เกี่ยวข้อง  3. ขออนุม้ติผู้บังคับบัญชาตามลำดับชั้น  4. ดำเนินการด้านเอกสาร เช่น ยืมเงิน แจ้งเวียนเอกสาร จัดซื้อของที่ระลึก และพวงมาลัย  5. ตรวจสอบความพร้อมในด้านต่าง ๆ เช่น สถานที่ ยานพาหนะ  6. รายงานผลการดำเนินการและส่งหลักฐานหักล้างเงินยืม | ด้านปริมาณ  - นรต.ชั้นปีที่ 4 ที่นับถือศาสนาพุทธ เข้าร่วมกิจกรรมทุกนาย  ด้านคุณภาพ  -นรต.มีจิตสำนึกในการทำงานด้วยความซื่อสัตย์สุจริต ประพฤติและปฏิบัติในสิ่งที่ดีงามและถูกต้อง | กจ.บก.ปค. | เดือน ม.ค.-ก.พ. |

13. การส่งเสริมการอ่านหนังสือนอกเวลา

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 13. | ๑. เพื่อให้นักเรียนนายร้อยตำรวจได้ตระหนักถึงความสำคัญของการอ่าน  2. เพื่อส่งเสริมให้นักเรียนนายร้อยตำรวจมีนิสัยรักการอ่าน สนใจแสวงหาความรู้จากแหล่งต่าง ๆ  3. เพื่อส่งเสริมทักษะการอ่านในระดับการนำไปประยุกต์ใช้ในชีวิตประจำวันได้จริง | 1. เสนอโครงการ  2. จัดกิจกรรมตามโครงการ  ชี้แจงทำความเข้าใจให้ นรต.ทราบถึงวัตถุประสงค์ของโครงการ และประโยชน์ที่จะได้รับจากโครงการ และมอบหมายให้ นรต.ดำเนินการอ่านหนังสือดังนี้.-  **- นรต.ชั้นปีที่ 1** ให้อ่านคู่มือนักเรียนนายร้อยตำรวจ  **- นรต.ชั้นปีที่ 2** ให้อ่านเรื่อง Police Management of Mass Demonstrations. และเรื่อง Planning and Managing Security for Major Special events.  **- นรต.ชั้นปีที่ 3** ให้อ่านเรื่อง How to lie with statistics. และ วารสารตำรวจของกองกฎหมาย สตช.ฉบับที่ทันสมัยที่สุดจากเว็บไซต์ทางกองกฎหมาย  **- นรต.ชั้นปีที่ 4** ให้อ่านวารสาร FBI Law Enforement Bulletin. จากเว็บไซต์ FBI (ฉบับใหม่ของแต่ละเดือน), หนังสือ Social Media and Tactical Considerations for Law Enforcement. และหนังสือ Personal Use of Social Media Policy and Guidelines  3. ติดตามประเมินผลโครงการ  -ทำการทดสอบความเข้าใจและติดตามผลทุกเดือน ตามความก้าวหน้าของเนื้อหาทีละเล่ม โดยให้เปิดเอกสาร (Open Book) ตอบคำถามได้ แบบเติมคำ 10 ข้อในแต่ละครั้ง | ด้านปริมาณ  1. นรต.เข้าร่วมโครงการเต็มจำนวนร้อยละ 100  2. นรต.มีความรู้ทดสอบทักษะความรู้แบบตำราคู่มือที่อ่านผ่านร้อยละ 70  3. นรต.อ่านหนังสือนอกเวลาอย่างน้อยปีการศึกษาละ 2 เล่ม | ปค.1 บก.ปค. | ตลอดภาคการศึกษา |

**การติดตามประเมินผลความสำเร็จตามวัตถุประสงค์ของการจัดกิจกรรม ตามแผนการจัดกิจกรรมพัฒนานักเรียนนายร้อยตำรวจ**

ให้หน่วยผู้รับชอบโครงการ/กิจกรรม รายงานผลการดำเนินโครงการ/กิจกรรมที่ได้ดำเนินการเรียบร้อยแล้ว ตามวัตถุประสงค์ของการจัดกิจกรรมทุกครั้งในที่ประชุมบริหารประจำเดือน เพื่อให้ผู้บังคับบัญชาได้รับทราบผลการดำเนินงาน หากมีข้อคิดเห็น หรือข้อเสนอแนะ ให้นำไปปรับปรุงการดำเนินงานครั้งต่อไป

ให้งานแผนและงบประมาณ กองบังคับการปกครอง โรงเรียนนายร้อยตำรวจ ติดตามผลการดำเนินการตามแผนการจัดกิจกรรม กองบังคับการปกครอง โรงเรียนนายร้อยตำรวจ ประจำปีงบประมาณ พ.ศ.2562 รายงานตามแบบฟอร์มของแผนปฏิบัติราชการ กองบังคับการปกครอง โรงเรียนนายร้อยตำรวจ ประจำปีงบประมาณ พ.ศ.2562 ให้โรงเรียนนายร้อยตำรวจทราบความสำเร็จของจำนวนกิจกรรม อย่างน้อยปีละ 2 ครั้ง ดังนี้.-

- รอบ 6 เดือน รายงานภายในวันที่ 5 เมษายน 2562

- รอบ 12 เดือน รายงานภายในวันที่ 10 ตุลาคม 2562

โดยให้รายงานผลการดำเนินการตามแผนการจัดกิจกรรม ต่อผู้บังคับการปกครอง โรงเรียนนายร้อยตำรวจ เพื่อพิจารณา หากมีข้อเสนอแนะ จะต้องนำไปปรับปรุงแผนการจัดกิจกรรมในปีงบประมาณต่อไป

แผนการจัดกิจกรรมพัฒนานักเรียนนายร้อยตำรวจ ได้กำหนดผลสัมฤทธิ์ของภารกิจ ดังนี้.-

**ผลผลิต** 1. จัดกิจกรรมให้ครบตามเกณฑ์มาตรฐาน บก.ปค. ที่กำหนดไว้ในคู่มือการประกันคุณภาพการศึกษาภายในโรงเรียนนายร้อยตำรวจ เพื่อพัฒนานักเรียนนายร้อยตำรวจให้ครบทั้ง 4 ด้าน

**ผลลัพธ์** 1. นักเรียนนายร้อยตำรวจได้รับการพัฒนาความรู้ และทักษะด้านสังคม คุณธรรม และจริยธรรม ในการจัดกิจกรรมเสริมหลักสูตร

2. บรรลุวัตถุประสงค์ตามหลักสูตรรัฐประศาสนศาสตรบัณฑิต สาขาวิชาการตำรวจ คือส่งเสริมให้การศึกษาอบรมในหลักสูตรภาควิชาการและภาคการฝึกให้ได้ผลสมความมุ่งหมาย โดยแผนการจัดกิจกรรมมีสัดส่วนที่เหมาะสมและต้องไม่กระทบต่อการเรียนการสอนของนักเรียนนายร้อยตำรวจ

**ตัวชี้วัดของสำเร็จ** ของแผนการจัดกิจกรรมพัฒนานักเรียนนายร้อยตำรวจ

1. โครงการ/กิจกรรม ตามแผนพัฒนานักเรียนนายร้อยตำรวจ มีการดำเนินงานบรรลุตามตัวชี้วัดและเป้าหมายของโครงการ ไม่น้อยกว่าร้อยละ 80

2. ได้ดำเนินการตามแผนพัฒนานักเรียนนายร้อยตำรวจ ไม่น้อยกว่า 4 ด้าน

3. นักเรียนนายร้อยตำรวจมีความพร้อมทางด้านร่างกาย โดยมีผลการทดสอบร่างกาย อยู่ในเกณฑ์ไม่น้อยกว่าร้อยละ 50

4. เพื่อส่งเสริมให้ นรต.มีจิตสาธารณะ รู้จักการเสียสละ และบำเพ็ญประโยชน์ต่อส่วนรวม โดยกิจกรรมจิตอาสามี นรต.เข้าร่วมไม่น้อยกว่าร้อยละ 80